Пагадненне аб малым памежным руху было падпісанае з Польшчай у 2010 годзе, з Літвой — у 2011 годзе. Нашы суседзі гатовыя да запуску МПР, Беларусь пакуль дакумент не ратыфікуе. З Латвіяй рух працуе ўжо 3 гады. З беларускага боку пад дзеянне МПР трапілі Браслаў, Мёры, з латвійскага — Дзвінск (Даўгаўпілс). За 2014 год беларусы атрымалі больш за 1260 дазволаў. З латвійскага боку магчымасць спрошчанага перасячэння мяжы карыстаецца большай папулярнасцю.